
25-TA-1573: Noteikumu projekts (Jauns)
Kārtība, kādā tiek pieprasītas un izsniegtas atļaujas izbraukšanai uz Krievijas Federāciju un Baltkrievijas Republiku
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
 Izdoti saskaņā ar Nacionālo drošību apdraudošo pasākumu ierobežošanas likuma 3. panta otro daļu
 
	Priekšlikums (FM - 02.07.2025.)
Lūdzam precizēt izdošanas pamatojumā norādīto likuma nosaukumu.
Piedāvātā redakcija
Izdoti saskaņā ar Nacionālo drošību apdraudošu pasākumu ierobežošanas likuma 3. panta otro daļu
	Ņemts vērā
-
	 Izdoti saskaņā ar Nacionālo drošību apdraudošu pasākumu ierobežošanas likuma 3. panta otro daļu
 

	2.
	Noteikumu projekts
1. Noteikumi nosaka institūciju, kura izsniedz atļauju izbraukšanai uz Krievijas Federāciju un Baltkrievijas Republiku Nacionālo drošību apdraudošo pasākumu ierobežošanas likumā minētajos gadījumos (turpmāk – izbraukšanas atļauja), izbraukšanas atļaujas izsniegšanas kārtību un termiņu, kā arī dokumentus, kas iesniedzami, un informāciju, kas norādāma izbraukšanas nepieciešamības pamatošanai.
	Priekšlikums (TM - 04.07.2025.)
Tieslietu ministrijā ir izskatīts Iekšlietu ministrijas sagatavotais Ministru kabineta noteikumu projekts “Kārtība, kādā tiek pieprasītas un izsniegtas atļaujas izbraukšanai uz Krievijas Federāciju un Baltkrievijas Republiku” (turpmāk – projekts) un par to izsakām šādu priekšlikumu.
Projekta 1. punktu nepieciešams izteikt saskaņā ar Ministru kabineta 2009. gada 3. februāra noteikumu Nr.108 “Normatīvo aktu projektu sagatavošanas noteikumi” 100.2. apakšpunktu – precīzi atbilstoši Nacionālo drošību apdraudošo pasākumu ierobežošanas likuma 3. panta otrajā daļā noteiktajam. Vēlamies norādīt, ka minētā likuma norma neparedz valstu uzskaitījumu, kā arī šāda veida normā neraksta likuma norādi, jo to raksta zem noteikumu nosaukuma esošajā pilnvarojuma norādē.
 
Piedāvātā redakcija
-
	Ņemts vērā
-
	1. Noteikumi nosaka institūciju, kura izsniedz izbraukšanas atļauju, izbraukšanas atļaujas izsniegšanas kārtību un termiņu, kā arī dokumentus, kas iesniedzami, un informāciju, kas norādāma izbraukšanas nepieciešamības pamatošanai.

	3.
	Noteikumu projekts
5. Diplomātiskā vai konsulārajā dienestā nodarbinātajam izbraukšanas atļauju izsniedz attiecīgās diplomātiskās vai konsulārās pārstāvniecības vadītājs vai viņa pilnvarota persona.
	Priekšlikums (ĀM - 04.07.2025.)
Lūdzam tiesību akta projektā svītrot 5. punktu, attiecinot uz diplomātisko un konsulāro dienestu tiesību akta projekta 2. punktā noteikto. 
Piedāvātā redakcija
-
	Ņemts vērā
-
	-

	4.
	Noteikumu projekts
5. Diplomātiskā vai konsulārajā dienestā nodarbinātajam izbraukšanas atļauju izsniedz attiecīgās diplomātiskās vai konsulārās pārstāvniecības vadītājs vai viņa pilnvarota persona.
	Priekšlikums (SAB - 04.07.2025.)
Aicinām izvērtēt šā noteikumu punkta pirmā vārda ("diplomātiskā") locījumu.
Piedāvātā redakcija
Diplomātiskajā vai konsulārajā dienestā nodarbinātajam izbraukšanas atļauju izsniedz attiecīgās diplomātiskās vai konsulārās pārstāvniecības vadītājs vai viņa pilnvarota persona.
	Ņemts vērā
-
	-



